L-eks Ministru Laburista Konrad Mizzi qal li ma jħossux responsabbli għad-deċiżjonijiet li se tieħu l-kumpanija nazzjonali tal-ajru l-Air Malta, għaliex id-deċiżjonijiet li kien ħa hu meta kien Ministru responsabbli minnha wasslu biex il-kumpanija għamlet breakeven għall-ewwel darba fl-istorja tagħha. F'kummenti lill-ġurnalisti waqt li ħareġ mill-Parlament fejn l-Erbgħa kompla jagħti x-xhieda tiegħu quddiem il-Kumitat għall-Kontijiet Pubbliċi, l-PAC, Mizzi qal li meta kien Ministru hu l-Air Malta kienet għaddejja minn stratepiija ġdida biex tikber u fejn il-ground handling kien se jgħaddi għand kumpanija oħra iżda meta spiċċa minn Ministru dak il-proċess kien għadu ma tlestiex. Il-ħaddiema tal-Air Malta se jitnaqqsu bin-nofs Il-ġimgħa li għaddiet il-Ministru għall-Finanzi Clyde Caruana ħabbar li l-kumpanija nazzjonali tal-ajru, l-Air Malta se tkun qed tnaqqas il-ħaddiema bin-nofs bħala parti mill-pjan ta' ristrutturar biex jonqsu l-ispejjeż tal-kumpanija. Caruana qal dan waqt konferenza tal-aħbarijiet li matulha saret preżentazzjoni tas-sitwazzjoni preżenti tal-kumpanija u x'se jkun il-futur tagħha filwaqt li kkonferma li l-pjan hu approvat mill-Kabinett. Bħalissa l-kumpanija għandha madwar 890 ħaddiem li se jinżlu għal madwar 420 bil-kumplament se jkunu offruti xogħol ieħor fis-settur pubbliku. Mistoqsi jekk jaħsibx li l-breakeven li kien ingħad li għamlet l-Air Malta fl-2019, kienx realistiku fid-dawl tas-sitwazzjoni li tinsab fiha llum il-kumpanija, Konrad Mizzi qal l-breakeven ma sarx għaliex kien hemm il-bejgħ tal-assi li għamlu tajjeb għaliex kieku s-sitwazzjoni kienet tkun waħda ta' profitt. Ippressat jgħid jekk iħossux responsabbli li bid-deċiżjonijiet tiegħu meta kien Ministru wassalx l-Air Malta fis-sitwazzjoni li tinsab illum, Mizzi qal li hu jixtieq jara l-Air Malta tikber u li jista' jifhem minn dak li tħabbar il-ġimgħa li għaddiet hu li ċertu funzjonijiet li tħaddem il-kumpanija mhux se jibqgħu jiġu pprovduti fosthom il-ground handling u għalhekk se jitnaqqsu l-ħaddiema u mhux għax kienu żejda. Qal ukoll li dan apparti li l-Air Malta se twaqqaf ċertu cargo services. Konrad Mizzi kien mistqosi wkoll mill-ġurnalista tat-Times of Malta jekk irċiviex xi flus mill-kumpanija Accutor jew minn Wasay Bhatti jew kumpaniji oħra ta' Wasay Bhatti. Mizzi wieġeb billi qal li assolutament le qatt ma rċieva flus mingħand Bhatti jew kumpaniji tiegħu u dwar laqgħat li kellu meta kien Ministru se jiċċekkja l-kalendarju tiegħu. Muscat ħa €60,000 f' "konsulenzi" minn kumpanija qrib il-VGH – rapport .td_uid_3_61ec6345f19b9_rand.td-a-rec-img{text-align:left}.td_uid_3_61ec6345f19b9_rand.td-a-rec-img img{margin:0 auto 0 0}